Document ID: /roh_data/filtered/fineweb-2-filterrobots_roh.jsonl.gz/40894

Sch'il suveran svizzer accepta ils 13 da zercladur la lescha da CO2, vegnan carburants sco benzin e diesel successivamain pli chars. Quant exact, n'è anc betg cler. Gia uss datti dentant plans da politichers burgais da midar quai suenter la votaziun.
Sco il «Tages Anzeiger» scriva, haja la cumissiun d'economia dal Cussegl naziunal gia approvà in'iniziativa parlamentara da Franz Grüter da la PPS che sa dosta cunter in tal augment. Sche sia proposta vegniss acceptada dal parlament, vegniss il liter benzin betg bler pli char. La Confederaziun perdess dentant radund 300 milliuns francs per onn.
Ord l'archiv da Radio SRF: